Retsmedicinsk Institut Politiet i Frederikshavn har her i eftermiddag, været i telefonisk kontakt med Retsmedicinsk Institut i Århus. Obduktion er slut De er færdig med at obducere det forkullede lig, som blev fundet efter brand i et sommerhus i Frederikshavn. Ikke tegn på forbrydelse - Der er ikke fundet noget der tyder på en forbrydelse, siger vicekriminalkommissær Jørgen Dalsgaard til TV2/Nord. Ingen identitet Identiteten har det heller ikke været muligt at fastslå ud fra obduktionen. Henvendelser - Vi har stadig ikke fundet identiteten, men har fået en del henvendelser som vi arbejder videre med, siger han. Kontakt Politiet Nordjyllands Politi i Frederikshavn vil stadig gerne høre fra folk, som har set noget natten til torsdag omkring Pikkerbakkerne i Frederikshavn, hvor sommerhuset nedbrændte, og hvor politiet efterfølgende fandt et forkullet lig.

Opsummering:
Der er ikke tegn på en forbrydelse, er indholdet af den obduktion som blev foretaget på det forkullede lig fra sommerhuset i Frederikshavn.